### Beslutningstema

Det skal besluttes, om man vil lovliggøre opførte kviste mod [adresse] og etableret tagterasse mod [adresse].

### Sagsfremstilling

Ejeren af [adresse] har opført to kviste mod [adresse] og en tagterasse ind mod naboer i [adresse] 20 uden tilladelse fra gældende lokalplan nr. 051-610. Kvistene er ikke udført som vist på vedlagte billeder, og tagterrassen er udført som vist på tegninger vedlagt som bilag.

Lokalplan nr. 051-610 bestemmer i § 7.1 § 7.28, at nye kviste og tagvinduer skal tilpasses bygningens proportioner, arkitektur, byggestil og bygningstype og udføres i materialer, der er typiske for det hus, de etableres på. § 7.61 bestemmer, at tagterrasser og altaner kun må etableres på bagsiden af bygninger, og § 7.62 bestemmer, at tagterrasser og altaner, der etableres på bevaringsværdige bygninger, skal udformes i overensstemmelse med bygningens udtryk.

Ejendommen er registreret med [adresse], som er i den høje ende af skalaen, og er opført i 1888.

Det vurderes, at de etablerede kviste mod [adresse] er udført dimensionelt forkert i forhold til bygningens proportioner. Kviste på denne type bygninger udføres, så de underordner sig størrelserne på vinduerne i facaden. De etablerede kviste, som kan ses på vedlagte billeder, er udført med for høje flunker (sider på kviste), hvorved de fremstår meget fremtrædende på facaden. Derudover er de udført i en sort beklædning, som er unormal for bygninger i historisme-stilen. De udførte kviste kan, hvis de tillades, påvirke ejendommens bevaringsværdi.

Ejerens rådgiver har tegnet et forslag, som er vedlagt som bilag. I forslaget er kvistene tilpasset bygningen proportionelt i størrelse, hvor flunkerne er gjort mindre og skaber derved en større helhed. De tegnede kviste vil ikke have indvirkning på bygningens bevaringsværdi.

Tagterrassen vender mod nabo mod øst og nord mod parkeringsplads. Tagterrassen er udformet, så det er muligt at kigge lige ned i naboens have og ind af vinduerne på nabobygningerne. Tagterrassen vurderes til at være i overensstemmelse med lokalplanens bestemmelser, da den er placeret på bagsiden af bygningen samtidlig med, at man ikke fjerner bygningsdetaljer ved at bevare galvmuren mod [adresse]. Dog kræver ændringen i tagflader en tilladelse i henhold til lokalplanen, da man ændrer på bygningens ydre fremtræden i tagfladen, hvorved man udfører et element, som ikke har været der tidligere.

Sagen har været i sendt i nabohøring, hvor der er indkommet bemærkninger imod tagterrassen med bekymringer omkring indblikgener. Bemærkningerne er vedlagt som bilag. Ejer af ejendommen [adresse]Hvis sagen godkendes i henhold til lokalplanen for området, skal forholdene også have en byggetilladelse, hvor blandt andet indblikgenerne skal vurderes.

### Lovgrundlag

Planloven og Byggeloven

### Fagchefen for Plan & Udvikling indstiller,

at der meddeles afslag på tilladelse til lovliggørelse af tagterasse med påbud om reetablering af tagkonstruktionen og tagbeklædning med en frist på 3 måneder efter meddelelsen,

at der meddeles betinget tilladelse til kvistene med krav om, at de tilpasses proportionelt til bygningen som vist på tegninger, og at der anvendes farve på materialer, som passer til bygningen.

### Beslutning

Indstillingen godkendt.

Udvalget erklærede Karl Iversen for inhabil i sagen. Karl Iversen deltog ikke i behandling af punktet.

Finn Bach deltog ikke i mødet.